
Latvijas Republika

Valmieras NOVADA pašvaldībaS IEPIRKUMA KOMISIJA
Nodokļu maksātāja reģistrācijas kods 90000043403, Lāčplēša iela 2, Valmiera, Valmieras novads, LV-4201

Tālrunis 64210686, e-pasts: iepirkumi@valmierasnovads.lv, www.valmierasnovads.lv

	Konkursa/Iepirkuma dalībnieki



Datums skatāms laika zīmogā. Nr.3.1.1/26/257
Skaidrojums pretendentiem par atklātu konkursu VNP 2026/096AK
Valmieras novada pašvaldības Iepirkuma komisija (turpmāk – Komisija) 10.08.2026. Elektronisko iepirkumu sistēmas e-konkursu apakšsistēmā ir saņēmusi ieinteresētā piegādātāja jautājumu par atklāta konkursa “Laikmetīgās mākslas telpas “Kurtuve” pārbūves būvprojekta izstrāde un autoruzraudzība”, identifikācijas Nr. VNP 2026/096AK (turpmāk – Konkurss), pieejamo finansējumu.
Komisija sniedz atbildes uz saņemtajiem jautājumiem:


Jautājums:

Ņemot vērā, ka iepriekšējā iepirkuma procedūra ar ID Nr. VNP 2026/07AK par analogu iepirkuma priekšmetu tika pārtraukta, jo pretendentu piedāvātās cenas pārsniedza Pasūtītājam pieejamos finanšu līdzekļus, lūdzam norādīt šā iepirkuma īstenošanai pieejamo maksimālo finansējumu (EUR bez PVN).

Pretendentiem atkārtoti jāiegulda laiks un resursi piedāvājumu sagatavošanā, taču, nezinot Pasūtītāja faktiski pieejamo finansējumu, nav iespējams izvērtēt, vai piedāvājums vispār var tikt īstenots tā budžeta ietvaros. Turklāt atkārtotajā procedūrā konkurences apstākļi ir mainījušies, jo iepriekš iesniegto piedāvājumu cenu līmenis jau ir publiski zināms un ir pieejams arī tirgus dalībniekiem, kuri iepriekšējā procedūrā nepiedalījās.

Publisko iepirkumu likuma 2. pants paredz iepirkumu atklātumu, brīvu konkurenci un vienlīdzīgu attieksmi pret piegādātājiem, kā arī Pasūtītāja līdzekļu efektīvu izmantošanu, maksimāli samazinot tā risku.

Ņemot vērā, ka Pasūtītāja rīcībā jau ir faktiskā tirgus informācija no iepriekšējās procedūras, atkārtota iepirkuma organizēšana, neatklājot pieejamā finansējuma robežu, rada risku atkārtoti saņemt piedāvājumus, kas pārsniedz Pasūtītāja budžetu, un attiecīgi vēlreiz pārtraukt un atkārtoti organizēt iepirkumu, nelietderīgi patērējot gan Pasūtītāja, gan pretendentu resursus.

Tādēļ lūdzam publicēt konkrētu iepirkuma īstenošanai pieejamā maksimālā finansējuma apmēru (EUR bez PVN).
Atbilde:

Lai mazinātu risku atkārtoti saņemt piedāvājumus, kuru cena ievērojami pārsniedz iepirkuma procedūras paredzamo cenu,  Komisija informē, ka atklāta konkursa “Laikmetīgās mākslas telpas “Kurtuve” pārbūves būvprojekta izstrāde un autoruzraudzība”, identifikācijas Nr. VNP 2026/096AK, paredzamā līgumcena ir 120000,00 EUR bez PVN. 
Gatavojot piedāvājumu Konkursam VNP 2026/096AK “Laikmetīgās mākslas telpas “Kurtuve” pārbūves būvprojekta izstrāde un autoruzraudzība”, pretendentiem jāņem vērā atbildēs sniegtie skaidrojumi.

Komisijas priekšsēdētāja vietniece

